
[bookmark: _Hlk190858926]DHËNIEN E AUTORIZIMIT NGA ERE PËR NDRYSHIMIN E ORTAKUT QË KONTROLLON INTERESAT E SHOQËRISË “NRG POWER” SH.P.K. 
[bookmark: _Hlk202284433][bookmark: _Hlk95387949][bookmark: _Hlk86734997]Në mbështetje të nenit 16, të ligjit nr. 43/2015 “Për sektorin e energjisë elektrike”, i ndryshuar; neneve 5, 7, 9, pika 4 dhe 5, dhe nenit 10, të Rregullores për procedurat dhe afatet për dhënien e autorizimit nga ERE për ndryshimin e statusit ligjor të të licencuarit, ndryshimin e ortakut/aksionarit që kontrollon interesat e të licencuarit dhe vendosjen e kuotave/aksioneve të ortakut/aksionerit që kontrollon interesat e të licencuarit si mjete për garantimin e përmbushjes së detyrimit/eve ndaj të tretëve, miratuar me vendimin e bordit të Entit Rregullator të Energjisë (ERE) nr. 235, datë 26.11.2021; si dhe nenit 15, të Rregullores për organizimin, funksionimin dhe procedurat e ERE-s, miratuar me vendimin e bordit të ERE-s nr. 96, datë 17.06.2016; Bordi i ERE-s, në mbledhjen e tij të datës 21.05.2026, mbasi shqyrtoi relacionin me nr. 1249/4 prot., datë 19.05.2026, të Drejtorisë së Licencimit, Autorizimeve dhe Garancisë së Origjinës, “Mbi kërkesën e shoqërisë “NRG Power” sh.p.k. për dhënien e autorizimit nga ERE për ndryshimin e ortakut që kontrollon interesat e saj”,
Konstatoi se:
Për qëllime të shqyrtimit të kërkesës për dhënien e autorizimit për shoqërinë “NRG Power” sh.p.k., është ndjekur procedura dhe është analizuar dokumentacioni si vijon:
1. Kërkesa për Marrjen e Autorizimit
· Shoqëria, me shkresën nr. 1249 prot., datë 22.04.2026, ka paraqitur kërkesë dhe dokumentacion në lidhje me marrjen e autorizimit nga ERE për ndryshimin e ortakut/aksionarit që kontrollon interesat e të licencuarit.
2. Shqyrtimi i Kërkesës dhe Kërkesa për Dokumentacion Plotësues
· [bookmark: _Hlk172637387][bookmark: _Hlk228196231]Shoqëria “NRG Power” sh.p.k. është licencuar me vendimin e bordit të ERE-s nr. 181, datë 13.07.2022, i ndryshuar, në veprimtarinë e tregtimit të energjisë elektrike dhe me vendimin e bordit të ERE-s nr. 199, datë 03.08.2022 në veprimtarinë e furnizimit të energjisë elektrike.
3. Përfundime dhe Kërkesa të tjera për Dhënien e Autorizimit
· Nga analiza e dokumentacionit të përcjellë nga shoqëria “NRG Power” sh.p.k., rezulton se është dorëzuar dokumentacioni në përputhje me kërkesat e përcaktuara në nenet 5 dhe 7 të “Rregullores për procedurat dhe afatet për dhënien e autorizimit nga ERE për ndryshimin e statusit ligjor të të licencuarit, ndryshimin e ortakut/aksionarit që kontrollon interesat e të licencuarit dhe vendosjen e kuotave/aksioneve të ortakut/aksionerit që kontrollon interesat e të licencuarit si mjete për garantimin e përmbushjes së detyrimit/eve ndaj të tretëve”, miratuar me vendimin e bordit të ERE-s nr. 235, datë 26.11.2021, si vijon:
Plotësimi i kërkesave të nenit 5:
· Neni 5, pika 2 - Kërkesa dhe dokumentet shoqëruese janë nënshkruar nga administratori i shoqërisë dhe/ose përfaqësuesit ligjor të autorizuar me prokurë.
· Neni 5, pika 4 - Dokumentacioni është paraqitur në gjuhën shqipe, në format origjinal ose të noterizuar dhe i shoqëruar me kopje elektronike.
· Neni 5, pika 5 - Shoqëria kërkon që të mbahet konfidencial Vendimet e asamblesë të shoqërive SENS dhe DEPA dhe projekt-kontrata e shitjes së kuotave, e cila nga natyra duhet të mbrohet si konfidenciale.
Për sa kërkuar nga shoqëria, si dhe në kuptim të  përcaktimeve të kësaj pike të rregullores, nga ana jonë është vlerësuar/klasifikuar dokumentacioni konform ligjit nr. 9887, datë 10.03.2008 “Për mbrojtjen e të dhënave personale”, i ndryshuar, dhe “Rregullores për mbrojtjen e informacionit konfidencial”, miratuar me vendimin e bordit të ERE-s nr. 65, datë 26.03.2018, si vijon:
· Procesverbali/vendimi i mbledhjes së bordit të drejtorëve të shoqërisë SENS, datë 03.12.2025 dhe Procesverbali/vendimi i mbledhjes së bordit drejtues të shoqërisë DEPA, datë 04.12.2025  (Këto dokumente do të konsiderohen si konfidenciale për arsye se përmbajnë të dhëna në lidhje me aktivitetin tregtar të shoqërisë dhe të dhëna financiare sensitive)
· Marrëveshje për transferimin e kuotave dhe marrjen përsipër të detyrimeve, datë 04.12.2025 (Ky dokument do të konsiderohet si jokonfidencial, por me redaktim selektiv, për arsye se konsiderohet si dokument me natyrë juridike deklarative dhe lidhet me ndryshimin e ortakut të shoqërisë, informacion i cili reflektohet edhe në regjistrin tregtar (QKB).
4. Plotësimi i Kërkesës sipas nenit 7:
· Pika 1 - Janë paraqitur të gjitha të dhënat e kërkuara mbi shoqërinë, përfaqësuesin e autorizuar, arsyet mbi ndryshimin e ortakut/aksionarit që kontrollon interesat e të licencuarit, efektin e pritshëm pas miratimit të transferimit dhe ndikimin e transferimit në ushtrimin e aktivitetit të licencuar, një përshkrim të kandidatit të propozuar, informacion mbi kontributin financiar që do të japë kandidati i propozuar.
· Pika 2 - Janë dorëzuar të gjitha dokumentet përkatëse, përfshirë ekstraktin historik të regjistrit tregtar, vendimet e organeve drejtuese, marrëveshjen përkatëse dhe dokumentacionin tjetër shtetëror, si më poshtë vijon:
· Gërma “a” - Ekstrakti historik i regjistrit tregtar.
· Gërma “c” - Vendimi i organeve drejtuese: Është depozituar “Vendimi i Asamblesë së Përgjithshme të shoqërisë “NRG Power” sh.p.k.”, datë 04.12.2025, nëpërmjet të cilit është miratuar transferimi i kuotës.
· Gërma “d” - Marrëveshjet paraprake përkatëse: 
[bookmark: _Hlk162272025][bookmark: _Hlk228371558]- “Marrëveshje për transferimin e kuotave dhe marrjen përsipër të detyrimeve” datë 04.12.2025, nënshkruar midis palëve, me anë të së cilës është dakordësuar transferimi i kuotave nga ortaku aktual te shoqëria SENS, e cila më pas do të zotërojë 100% të kuotave.
· Pika 3 - Shoqëria ka shlyer të gjitha detyrimet financiare ndaj ERE-s.
Për gjithë sa më sipër, bordi i ERE-s, 
Vendosi:
1. [bookmark: _Hlk230010033]Dhënien e autorizimit nga ERE për ndryshimin e ortakut kryesor që kontrollon interesat e shoqërisë “NRG Power” sh.p.k., nga ortakët e mëparshëm shoqëritë SENS dhe DEPA (secili me 50% të kuotave të kapitalit), tashmë sipas strukturës së kërkuar për 100% të kuotave të kapitalit te shoqëria SENS.
2. Dhënia e autorizimit nga ERE për ndryshimin e ortakut që kontrollon interesat e shoqërisë “NRG Power” sh.p.k., nuk e çliron këtë të fundit nga detyrimi për të marrë autorizimin/miratimin e palëve të treta për këtë ndryshim, në rast se kjo kërkohet nga këto palë.
3. Drejtoria e Licencimit, Autorizimeve dhe Garancisë së Origjinës, të njoftojë shoqërinë “NRG Power” sh.p.k. për vendimin e bordit të ERE-s.


[bookmark: _Hlk93481368]Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të bordit në rast se ka siguruar prova të reja që mund ta çojnë bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.  
Ky vendim botohet në Fletoren Zyrtare.

